CELEX: 62008TN0460
Language: el
Date: 2008-10-10 00:00:00
Title: Υπόθεση T-460/08: Αγωγή της 10ης Οκτωβρίου 2008 — Επιτροπή κατά Acentro Turismo

6.12.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 313/53
            
         Αγωγή της 10ης Οκτωβρίου 2008 — Επιτροπή κατά Acentro Turismo
   (Υπόθεση T-460/08)
   (2008/C 313/94)
   Γλώσσα διαδικασίας: η ιταλική
   Διάδικοι
   
      Ενάγουσα: Επιτροπή των Ευρωπαϊκών Κοινοτήτων (εκπρόσωποι: A. Aresu και A. Caeiros)
   
      Εναγομένη: Acentro Turismo SpA (Mιλάνο, Ιταλία)
   Αιτήματα της ενάγουσας
   Η Επιτροπή ζητεί από το Πρωτοδικείο:
   
               —
            
            
               να καταδικάσει την εταιρία Acentro Turismo SpA στην καταβολή ως κεφαλαίου ποσού 13 497,46 ευρώ
            
         
               —
            
            
               να καταδικάσει την ίδια εταιρία στην καταβολή του ποσού των 2 278,55 ευρώ ως τόκων υπερημερίας από την ημερομηνία καταθέσεως της παρούσας αγωγής, καθώς και στην καταβολή τόκων υπερημερίας από την ημερομηνία της καταθέσεως της παρούσας αγωγής και μέχρι την ημερομηνία πραγματικής καταβολής του κεφαλαίου, υπολογιζόμενων μεταγενέστερα βάσει του επιτοκίου που προβλέπει η ιταλική νομοθεσία
            
         
               —
            
            
               να καταδικάσει την ανωτέρω εταιρία στην καταβολή τόκων υπερημερίας επί των ανωτέρω τόκων υπερημερίας που καθίστανται απαιτητοί από την κατάθεση της παρούσας αγωγής, υπολογιζομένων μεταγενέστερα βάσει της ημερομηνίας πληρωμής των πρώτων καθώς και του επιτοκίου που προβλέπει η ιταλική νομοθεσία
            
         
               —
            
            
               να καταδικάσει την ανωτέρω εταιρία στα δικαστικά έξοδα.
            
         Ισχυρισμοί και κύρια επιχειρήματα
   Με την υπό κρίση αγωγή, η Ευρωπαϊκή Επιτροπή, εκπροσωπώντας την Ευρωπαϊκή Κοινότητα Ατομικής Ενεργείας (Ευρατόμ), ζητεί από το Πρωτοδικείο να καταδικάσει την εταιρία ιταλικού δικαίου Acentro Turismo SpA στην καταβολή του ποσού των 13 497,46 ευρώ, προσαυξημένου με τους τόκους υπερημερίας, οι οποίοι οφείλονται σύμφωνα με τις εκτελεστικές διατάξεις της συμβάσεως παροχής υπηρεσιών αριθ. 349-90-04 TL ISP I, η οποία συνήφθη το 1990 και έχει ως αντικείμενο την ανάθεση στην ως άνω εταιρία καθηκόντων πρακτορείου ταξιδίων εντός της Ispra.
   Η Επιτροπή υποστηρίζει συναφώς ότι η εταιρία Acentro δεν εξόφλησε δύο τιμολόγια τα οποία εξέδωσε η ίδια η Επιτροπή βάσει του άρθρου 8 της επίδικης συμβάσεως και ότι η εν λόγω πίστωση προέκυπτε επαρκώς από το περιεχόμενο της ανωτέρω συμβάσεως, οπότε επρόκειτο για πίστωση βεβαία, χρηματική και απαιτητή.